钦定古今图书集成/理学汇编/学行典/第089卷 > 真西山集 > 《问致知一段是梦觉关》
## 钦定古今图书集成/理学汇编/学行典/第089卷 > 真西山集 > 《问致知一段是梦觉关》

言格物致知，必穷得尽，知得至，则如梦之觉。若穷理
未尽，见善未明，则如梦之未觉，故曰“梦觉关。”好善必
实，然好之如饥之必食，如渴之必饮。恶恶必实，然恶
之如水之不可入，火之不可蹈。如此方能尽人之道，
以充人之形。若名为好而好之不出于实，名为恶而
恶之不出于实，则是为欺而已。欺心一萌，无往而非
恶矣，亦何以异于禽兽哉？故曰“善恶关。”